CELEX: E2013P0002
Language: fi
Date: 2013-03-13 00:00:00
Title: Bentzen Transport AS:n 13 päivänä maaliskuuta 2013 EFTAn valvontaviranomaista vastaan nostama kanne (Asia E-2/13)

20.6.2013   
            
            
               FI
            
            
               Euroopan unionin virallinen lehti
            
            
               C 174/10
            
         Bentzen Transport AS:n 13 päivänä maaliskuuta 2013 EFTAn valvontaviranomaista vastaan nostama kanne
   (Asia E-2/13)
   2013/C 174/06
   Bentzen Transport AS, asiamiehenään asianajaja Line Voldstad asianajotoimistosta Advokatfirma DLA Piper Norway DA, Postboks 1364 Vika, 0114 Oslo, Norja, on nostanut 13 päivänä maaliskuuta 2013 EFTAn tuomioistuimessa kanteen EFTAn valvontaviranomaista vastaan.
   Kantaja kehottaa EFTAn tuomioistuinta
   
               1)
            
            
               kumoamaan EFTAn valvontaviranomaisen 19 päivänä joulukuuta 2012 asiassa N:o 71620 antaman päätöksen käsittelyn lopettamisesta Norjaa koskevassa asiassa, joka aloitettiin valvontaviranomaisen saatua Norjaa vastaan tehdyn kantelun liittyen julkisiin hankintoihin.
            
         
               2)
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja on norjalainen paikallisyhtiö, joka on toiminut jätehuollon alalla vuodesta 1992 lähtien.
            
         
               —
            
            
               Kanteen perusteena on EFTAn valvontaviranomaisen asiassa N:o 71620 tekemä päätös, jossa se päätti olla aloittamatta menettelyä Norjaa vastaan kantajan pyydettyä arvioimaan, toteuttiko Norjan hallitus hankintamenettelyn ETA-sopimuksen nojalla annettujen direktiivien mukaisesti.
            
         Kantaja esittää muun muassa, että
   
               —
            
            
               EFTAn valvontaviranomainen ei arvioinut, oliko julkisen hankintasopimuksen tekeminen direktiivin 2004/18/EY mukainen, ja laiminlöi siten velvollisuutensa valvoa direktiivin 2004/18/EY 2 artiklan sekä julkisiin hankintoihin sovellettavien ETA-sopimuksen perussääntöjen noudattamista, ja että yhdenvertaisen kohtelun periaatetta on rikottu;
            
         
               —
            
            
               EFTAn valvontaviranomainen laiminlöi valvonta- ja tuomioistuinsopimuksen 23 artiklan mukaista erityisvelvollisuuttaan varmistaa, että EFTA-valtiot noudattavat julkisiin hankintoihin liittyviä ETA-sopimuksen määräyksiä; sekä
            
         
               —
            
            
               EFTAn valvontaviranomainen on laiminlyönyt perusteluvelvollisuutensa, vrt. valvonta- ja tuomioistuinsopimuksen 16 artikla.